కె.జి. బోపయ్య

కొంబరణ గణపతి బోపయ్య (జననం 17 అక్టోబర్ 1951) కర్ణాటక రాష్ట్రానికి చెందిన రాజకీయ నాయకుడు. ఆయన విరాజ్‌పేట శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై శాసనసభ స్పీకర్‌గా పని చేశాడు.
తొలినాళ్ళ జీవితం
కె.జి. బోపయ్య 1951 అక్టోబర్ 17న కొడగు జిల్లాలోని మడికేరి సమీపంలోని కలూర్  గ్రామంలో కొడగు గౌడ (అరెబాషే గౌడ) కుటుంబంలో జన్మించాడు. ఆయన ప్రాథమిక విద్యను కలూర్ ప్రభుత్వ ప్రాథమిక పాఠశాలలో, సోమవార్‌పేట తాలూకాలోని చెత్తల్లిలోని ఉన్నత పాఠశాలలో పూర్తి చేశాడు. ఆయన 1974లో సోమవార్‌పేటలోని ప్రభుత్వ సీనియర్ కళాశాల (ప్రస్తుతం ఫీల్డ్ మార్షల్ కె.ఎం. కరియప్ప కళాశాల అని పిలుస్తారు) నుండి బి.ఎస్.సి. డిగ్రీని పూర్తి చేశాడు.

కె.జి. బోపయ్య అండర్ గ్రాడ్యుయేట్ చదువుల తర్వాత, బెంగళూరులోని బిఎంఎస్ కళాశాలలో న్యాయశాస్త్రం అభ్యసించారు. ఆయన న్యాయశాస్త్రంలో బంగారు పతక విజేతగా పట్టభద్రుడై 1980లో మడికేరికి తిరిగి వచ్చి న్యాయవాదిగా తన వృత్తిని ప్రారంభించాడు.
రాజకీయ జీవితం
కె.జి. బోపయ్య బాల్యం నుంచే రాష్ట్రీయ స్వయంసేవక్ సంఘ్ (RSS), సంఘ్ పరివార్ తో సన్నిహిత సంబంధం కలిగి ఆయన కళాశాల రోజుల్లో అఖిల భారతీయ విద్యార్థి పరిషత్ లో  చురుగ్గా పాల్గొని 1970లలో ప్రభుత్వం ప్రతిపాదించిన కొడగులోని కంబదకాడ ఆనకట్ట ప్రాజెక్టుకు వ్యతిరేకంగా జరిగిన ఉద్యమంలో పాల్గొన్నాడు. బెంగళూరులో అత్యవసర పరిస్థితి సమయంలో ఆయన అరెస్టు చేసి వేలాది మంది ఇతర ప్రతిపక్ష కార్యకర్తలతో పాటు జైలు పాలయ్యాడు.

కె.జి. బోపయ్య  బిజెపి కొడగు జిల్లా యూనిట్ జనరల్ సెక్రటరీగా, 1990లలో బిజెపి కొడగు జిల్లా అధ్యక్షుడిగా పదోన్నతి అందుకొని 2004లో జరిగిన కర్ణాటక శాసనసభ ఎన్నికలలో మడికేరి నియోజకవర్గం నుండి బిజెపి అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన 2008లో విరాజ్‌పేట నియోజకవర్గం నుండి బిజెపి అభ్యర్థిగా పోటీ చేసి రెండవసారి ఎమ్మెల్యేగా ఎన్నికయ్యాడు.  

కె.జి. బోపయ్య శాసనసభ డిప్యూటీ స్పీకర్‌గా ఏకగ్రీవంగా ఎన్నికై ఆ తరువాత స్పీకర్ జగదీష్ షెట్టార్ రాజీనామా తర్వాత, 2009 డిసెంబర్ 30న కర్ణాటక శాసనసభ స్పీకర్‌గా ఎన్నికయ్యాడు. ఆయన ఆ తరువాత 2013, 2018లో జరిగిన కర్ణాటక శాసనసభ ఎన్నికలలో వరుసగా ఎమ్మెల్యేగా ఎన్నికై ఆ తరువాత 2023 ఎన్నికలలో ఓడిపోయాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2018 కర్ణాటక శాసనసభ్యులు